Pasulod sa bintana miabot ang usa ka supernatural nga Kahayag. Milibot ang maong Kahayag sa tibuok lawak ug mipaibabaw sa higdaanan kon diin didto ang maong bata nga bag-ohay lang natawo. Kini ang mao ra nga Kahayag nga nagdala kaniadto sa mga anak sa Hebreohanon pagawas sa Egipto. Kini ang mao ra sa gihapon nga Kahayag nga natagbo ni Pablo didto sa iyang dalan paingon sa Damasco. Ug mopadayon Kini sa paggiya sa niini nga gamay’ng masuso aron tawgon ang Pangasaw-onon ni Cristo pagawas sa Kalibutan. Kana nga Kahayag walay lain kondili mao ang Manulonda sa Ginoo, ang Haligi nga Kalayo; ug sa usa na usab ka higayon mipakita Kini ngadto sa tawo.